Publication: Magyar Közlöny
Issue: MK-1999-35 (Year: 1999, Number: 35)
Era: 1990-2004
Section: * Lásd a gépjárműfenntartó tevékenység személyi és dologi feltételeiről szóló 1/1990. (IX. 29.) KHVM rendeletet.
Paragraph Index: 822

(4) bekezdése, illetőleg 12. §-ának (2) vagy (3) bekezdése alapján feljogosított gépjárműfenntartók a részükre korábban engedélyezett tanúsítványokat — a függelékben meghatározott formájú tanúsítvány tartalmának értelemszerű alkalmazásával — legfeljebb 2000. január 1-jéig használhatják. 4.2. A tanúsítvány kezelése és nyilvántartása 4.2.1. A kijelölt vizsgáló állomáson előzetes járművizsgálatra állított járművek adatait (rendszám, gyártmány, típus, tulajdonos neve és címe, a kapcsolódó javítás munkaszáma) visszakereshető, öt évig nem selejtezhető nyilvántartásba kell venni. 4.2.2. Az előzetes járművizsgálatról szóló „Tanúsítvány”-t három példányban kell elkészíteni, amelyeket a vizsgabiztos részére kell átadni. 4.2.3. A vizsgabiztos a „Tanúsítvány”-ok további rovatait a járművizsgálat során kitölti, és azokat aláírásával, valamint bélyegzőlenyomattal hitelesíti. A „Tanúsítvány”-nyal kapcsolatos további bizonylatkezelési előírásokat az 5. számú melléklet I. fejezetének 3.2.6. pontja tartalmazza. 4.2.4. Amennyiben a kijelölt vizsgáló állomáson végzett időszakos vizsgálat alkalmával a jármű tulajdonosa (üzembentartója) nem tartózkodik a vizsgálat helyszínén, akkor a jármű tulajdonosától (üzembentartójától) származó — az időszakos vizsgálat során a képviselete ellátására szóló — meghatalmazást kell a „Tanúsítvány” — 5. számú melléklet I. fejezetének 3.2.6. pont a) pontjában megjelölt — példányához csatolni. 4.2.5. A kijelölt vizsgáló állomáson időszakos vizsgálatra állított olyan jármű esetében, amelynek a vizsgálatához kapcsolódóan előzetesen javítási tevékenységet is végeztek, valamint a kereskedelmi értékesítéshez kapcsolódóan elvégzett forgalomba helyezés előtti vizsgálat során a 4.2.4. pontban említett meghatalmazás helyettesíthető a javítási, illetőleg értékesítési bizonylatokon történő dokumentálással is. 1999/35. szám 4.3. A „Tanúsítvány” formája és tartalma

Source: https://magyarkozlony.hu/hivatalos-lapok/510312109e9376f2d3f7e8f515df70a5bb524563/dokumentumok/e4ad193a6b72d89387533e2a7329a002a9bb3f37/letoltes